
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/22-003/326
URBROJ: 251-13-11-16-22-6
Zagreb, 17. veljače 2022.
				
Z A P I S N I K

s  9. sjednice Vijeća Mjesnog odbora „Nikola Tesla“, održane 17. veljače 2022. u 19:00 sati, u prostorijama Mjesnog odbora „Nikola Tesla“, Ozaljska ulica 16. 

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivan Žanić i Ivana Zovko.
Ostali nazočni: Gradski ured za mjesnu samoupravu, civilnu zaštitu i sigurnost: Barbara Šarić, viša stručna referentica.

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici nazočno 6 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu zapisnik s 8. sjednice, te daje isti na glasovanje. Zapisnik s 8. sjednice je prihvaćen JEDNOGLASNO.

Predsjednica predlaže 

D N E V N I   R E D

1. Izvješće Mandatnog povjerenstva o mirovanju mandata člana Vijeća i verifikaciji mandata zamjenici člana Vijeća Mjesnog odbora „Nikola Tesla“
2. Prijedlog zaključka o mirovanju mandata člana Vijeća i verifikaciji mandata zamjenici člana Vijeća Mjesnog odbora „Nikola Tesla“
3. Polaganje prisege članici Vijeća
4. Prijedlog zaključka za kupnju zemljišta k.č. 1522/2 k.o. Trešnjevka
5. Aktualna problematika s područja Mjesnog odbora „Nikola Tesla“
6. Pitanja, prijedlozi i obavijesti

koji je prihvaćen JEDNOGLASNO.











Ad 1. Izvješće Mandatnog povjerenstva o mirovanju mandata člana Vijeća i verifikaciji mandata zamjenici člana Vijeća Mjesnog odbora „Nikola Tesla“

Vanja Spirin, predsjednik Mandatnog povjerenstva podnosi  izvješće.


Ad 2. Prijedlog zaključka o mirovanju mandata člana Vijeća i verifikaciji mandata zamjenici člana Vijeća Mjesnog odbora „Nikola Tesla“

Predsjednica izvješćuje o materijalima, te predlaže da Vijeće Mjesnog odbora „Nikola Tesla“ prihvati Izvješće Mandatnog povjerenstva o mirovanju mandata člana Vijeća Mjesnog odbora „Nikola Tesla“ i verifikaciji mandata zamjenici člana Vijeća Mjesnog odbora „Nikola Tesla“.
Predsjednica otvara raspravu, istu zaključuje.

Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

1. Prihvaća se Izvješće Mandatnog povjerenstva o mirovanju mandata člana Vijeća s prijedlogom za verifikaciju mandata zamjenici člana Vijeća Mjesnog odbora “Nikola Tesla”

2. Utvrđuje se da LUKI MAJIĆU, članu Vijeća mandat miruje s 1. veljače 2022 godine.

3. Verificira se mandat članici Vijeća, IVANI ZOVKO zamjenici Luke Majića.

4. Ovaj će zaključak biti objavljen na oglasnoj ploči u sjedištu Mjesnog odbora “Nikola Tesla”.


Ad 3. Polaganje prisege članici Vijeća

Ivana Zovko je položila prisegu.


Ad 4. Prijedlog zaključka za kupnju zemljišta k.č. 1522/2 k.o. Trešnjevka

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.

Vijeće Mjesnog odbora „Nikola Tesla“ s 5 glasova PROTIV i jednim SUZDRŽANIM donosi

Z A K L J U Č A K 

Vijeće Mjesnog odbora „Nikola Tesla“ nije suglasno s prodajom gradskog zemljišta k.č.1522/2 k.o. Trešnjevka. 
Vijeće Mjesnog odbora „Nikola Tesla“ nema potrebne informacije o razlogu prodaje zemljišta, te bez dodatnih informacija ne može podržati prodaju spomenute čestice.






Ad 5. Aktualna problematika s područja Mjesnog odbora „Nikola Tesla“

Predsjednica izvješćuje o materijalima, odnosno o primljenoj elektroničkoj pošti, o održanoj koordinaciji sa predsjednikom Vijeća gradske četvrti Trešnjevka – sjever i ostalim predsjednicima Mjesnih odbora i o tematici koordinacije. Predsjednica pojašnjava donesen Plan komunalnih akcija i način odabira prioriteta od strane Vijeća Gradske četvrti.


Ad 6. Pitanja, prijedlozi i obavijesti

Član Vijeća Ivan Žanić komentira kako Mjesni odbor „Nikola Tesla“ nije uvršten u Plan komunalnih aktivnosti Vijeća Gradske četvrti. Predsjednica objašnjava da je kontaktirala predsjednika Vijeća Gradske četvrti vezano za prioritete, te je dobila odgovor da su ove godine na listi prioriteta Mjesni odbori Rudeš i Pongračevo, budući da su prethodnih godina imali najmanja ulaganja u iste. Član Vijeća Ivan Žanić izražava neslaganje s objašnjenjem i ističe da je već dugo uključen u rad Mjesnog odbora i da zna koliko je već uloženo u spomenute Mjesne odbore. Predsjednica govori kako tokom 2021. godine nije bilo asfalterskih izdataka za Mjesni odbor Pongračevo i da moramo biti solidarni, na to član Vijeća izjavljuje kako njega ne zanimaju drugi Mjesni odbori, već Mjesni odbor „Nikola Tesla“ u kojem je član Vijeća i povišenim tonom optužuje predsjednicu da joj je više stalo za Mjesni odbor Pongračevo nego vlastiti. Predsjednica prenosi da joj je rečeno da će sljedeće godine fokus biti usmjeren na Mjesni odbor „Nikola Tesla“.
Nadalje, predsjednica objašnjava kako se ove godine obnavlja toplovod na Selskoj i Ozaljskoj cesti pa je i to jedan od razloga zašto u Planu komunalnih aktivnosti imamo manju zastupljenost Mjesnog odbora „Nikola Tesla“, budući da su radovi na Selskoj cesti i Ozaljskoj ulici nemogući radi obnove toplovoda.
[bookmark: _GoBack]Član Vijeća Ivan Žanić komentira kako je žalosno da se nesvrstani/ostali rashodi ne mogu utrošiti na obnovu opreme i kako je on u više navrata inicirao kupnju novih računala, ali to nije dozvoljeno i kako se novac vraća nazad u gradski Proračun kako bi tamo kupovali fotelje i trošili na luksuz dok se oprema u Mjesnom odboru raspada. Na informaciju da je Mjesna samouprava, na spomenutoj koordinaciji, predložila kupnju nove računalne opreme i da se sa time nisu složili predsjednici Mjesnih odbora sa područja Trešnjevke - sjever, komentira da je to van pameti i inzistira na odgovoru predsjednice da li je i ona tako glasala. Predsjednica komentira da se slaže sa ostalim predsjednicima Mjesnih odbora i da smatra da je postojeća računalna oprema, iako stara, funkcionalna te da se radi o sada nepotrebnom trošku. Članica Vijeća Ivana Zovko postavlja pitanje koliko se postojeća oprema koristi, na odgovor da je to svega sat vremena mjesečno, komentira da nije financijski isplativo trošiti gradski novac na novu opremu budući da je Grad u financijskim problemima, na što član Vijeća Žanić jasno iznosi svoje neslaganje.



Sjednica je završila u 20:00 sati.


                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                      „Nikola Tesla“

                                                                                                                   Margareta Čotić, v. r.

